Lover (albumi)

Lover on yhdysvaltalaisen laulaja-lauluntekijä Taylor Swiftin studioalbumi, joka julkaistiin 23. elokuuta 2019. Albumi nousi Yhdysvalloissa Billboard 200 -listan kärkeen. Siitä myytiin ensimmäisellä viikolla 867 000 kappaletta. Albumi nousi Suomen virallisella listalla neljänneksi.

Singlet
Albumilta julkaistiin singlenä kappaleet "Me!", "You Need to Calm Down", "Lover" ja "The Man". Kappale "The Archer" julkaistiin lisäksi ennen albumin ilmestymistä promosinglenä. 

Albumin kappale "Cruel Summer" sai suosiota ja nousi uudelleen listoille vuonna 2023 Swiftin The Eras Tour -kiertueen alettua. Kappaleesta tehtiin radiosingle kesäkuussa 2023. Lokakuussa kappale nousi Yhdysvaltojen listaykköseksi konserttielokuvan Taylor Swift: The Eras Tour julkaisun jälkeen.

Teemat
Albumin musiikki on teemoiltaan ja tyyliltään Reputation-albumin musiikkia kevyempää ja elämänmyönteisempää. Suuri osa kappaleista, esimerkiksi Lover ja Paper Rings, on rakkauslauluja. Lisäksi Swift käsittelee yhteiskunnallisia teemoja esimerkiksi kappaleessa "You Need to Calm Down", jonka sanoituksissa hän ottaa kantaa seksuaalivähemmistöjen kohtaamaa syrjintää vastaan. Kappale "The Man" käsittelee seksismiä.

Kappaleet

Lähteet

 Vuoden 2019 albumit
 Taylor Swiftin albumit